open-index/open-wikipedia-markdown huggingface dataset:
Slant Magazine

***Slant Magazine*** je americký internetový časopis založený v roku 2001, ktorý prináša recenzie a hodnotenia z hudby, divadla, filmu, televíznych relácií, DVD alebo videohier. Robí tiež rozhovory s umelcami a referuje o filmových festivaloch.

Hudobná tematika sa spočiatku orientovala predovšetkým na pop music. Následne sa zvýšil podiel nezávislej hudby a country. Od počiatku vojny v Iraku sa obsah viac venoval politickým otázkam a súvislostiam, čo vyústilo do založenia samostatnej politickej sekcie.

A. O. Scott z denníka *[[The New York Times]]* opísal magazín ako "*zásobáreň vášnivých a často pichľavých popkultúrnych analýz*".

; Systémy hodnotenia

Časopis používa dve škály hodnotenie:
* Filmy a televízne programy sú hodnotené na tradičnej štvorhviezdičkovej stupnici - 
* Hudobné albumy, DVD a videohry sú hodnotené na päťhviezdičkovej stupnici - 

## Referencie


## Externé odkazy
* Oficiálna stránka 

## Zdroj

Kategória:Hudobné časopisy
Kategória:Časopisy v USA
Kategória:Hudobné webové stránky
2019 vo vede

Tento článok obsahuje výpis významných udalostí v **[[veda|vede]]** v roku 2019.

## Udalosti
### Január
[náhľad|Objekt [486958 Arrokoth (Ultima Thule) na snímke sondy New Horizons]]
*1. január – Americká planetárna sonda New Horizons vykonala prelet okolo objektu 486958 Arrokoth (prezývaného Ultima Thule), čím sa tejto objekt Kuiperovho pásu stal najvzdialenejším, zblízka skúmaným a snímkovaným kozmickým telesom vo vesmíre.
*2. január – Medzinárodný tím výskumníkov pod vedením Guillaume Lamarche-Gagnona a Jemmy L. Wadhamovej z University of Bristol uverejnil štúdiu v časopise *[[Nature]]*, podľa ktorej sa z podľadovcových ekosystémov v Grónsku uvoľňuje veľké množstvo metánu (na skúmanom území to v lete 2015 činilo šesť ton), ktorý pri topení ľadu uniká do atmosféry a – ako tvrdí spoluautor štúdie Marek Stibal z Karlovej univerzity – *„vzhľadom na to, že sa tento ľadovec bude v nasledujúcich desaťročiach topiť stále rýchlejšie, je pravdepodobné, že sa metán bude uvoľňovať tiež rýchlejšie a vo väčšom množstve. Mikroorganizmy skrývajúce sa pod kilometrom grónskeho ľadu tak môžu predstavovať ďalší dôležitý faktor v prebiehajúcich [[Klimatické zmeny|klimatických zmenách]], faktor, ktorý bol doposiaľ ignorovaný“*.
*3. január:
** Čínska mesačná sonda Čchang-e 4 uskutočnila ako prvá v dejinách mäkké prístátie na odvrátenej strane Mesiaca.
** Tím výskumníkov z University of Illinois a Agricultural Research Service, výskumnej agentúry Ministerstva pôdohospodárstva Spojených štátov, pod vedením Paula F. Southa uverejnil v internetových novinách *ScienceDaily* (a 4. januára v░štúdii v časopise *[[Science]]*) výsledky výskumného programu Realizácia zvýšenej fotosyntetickej schopnosti (*Realizing Increased Photosynthetic Efficiency*, skratka *RIPE*) zameraného na zvýšenie produktivity poľnohospodárskych plodín. Výskumníkom sa podarilo úpravou fotorespirácie u tabaku (*Nicotiana*), ktorý bol použitý ako modelová rastlina, zvýšiť rast až o 40 %. Podľa spoluautora štúdie Donalda Orta z University of Illinois: *„kalóriami, ktoré sa každoročne stratia v dôsledku fotorespirácie na americkom [[Midwest (USA)|Stredozápade]] by sme dokázali uživiť až ďalších 200 miliónov ľudí“*. Uvedenie výsledkov RIPE do praxe ale bude trvať pravdepodobne ešte vyše desať rokov.

## Úmrtia
*5. január – Milan Jankovič, český literárny vedec a literárny historik (* 1929)
*6. január – Paul Streeten, britský ekonóm rakúskeho pôvodu (* 1917)
*7. január – Moše Arens, izraelský letecký inžinier, manažér, politik a diplomat (* 1925)
* 11. január – Michael Francis Atiyah, britský matematik libanonsko-škótskeho pôvodu (* 1929)

## Referencie

Kategória:2019
Eduard Vladimír Tvarožek

**Eduard Vladimír Tvarožek**, pseudonym *Vladimír Gazda* (* 13. máj 1920, Horný Ďur – † 9. august 1999, Trenčín; pochovaný na Národnom cintoríne v Martine) bol slovenský esperantista, lingvista, učiteľ, redaktor, básnik a prekladateľ.

## Profesijný život
Tvarožek bol stredoškolským učiteľom angličtiny a nemčiny.

## Esperantské hnutie
Tvarožek bol medzinárodne známy pre svoju prácu v esperantskom hnutí, najmä pre svoje výborné jazykové schopnosti, ako učiteľ a funkcionár.

Spoluzaložil a bol členom vedenia Slovenskej esperantskej asociácie, členom vedenia Slovenského Esperantského Inštitútu a šéfredaktorom časopisu *[[Esperantisto Slovaka]]*.

## Ocenenia
Tvarožek bol viackrát ocenený v Belartaj Konkursoj, literárnej súťaži Svetového esperantského zväzu. V rokoch 1969, 1970 a 1988 boli ocenené jeho pôvodné divadelné hry; v rokoch 1971, 1973 a 1976 jeho pôvodné básne.

Počas 80. ročníka svetového kongresu esperanta v 1995 bol vyhlásený za *Čestného člena [[Svetový esperantský zväz|UEA]]*.

## Tvorba

### Pôvodná tvorba
#### Básnické zbierky
* *Sola en sunsubiro* (v esperante, preklad *Sám v západe Slnka;* 1992)

#### Divadelné hry
* *Ni ludas teatraĵojn* (v esperante, preklad *Hráme divadlo)* – tri jednoaktovky z roku 1971, vyznamenané na literárnej súťaži Belartaj Konkursoj

#### Učebnice
* Skizo de la Esperanta literatúra (v esperante, preklad *Prehľad esperantskej literatúry,* Partizánske: Espero, 2004)
* Základy esperanta (3. opravené vydanie, Partizánske: Espero, 1994)

### Ďalšie
* *Frenezetaĵoj* (pod pseudonymom *Vladimír Gazda*)
* *Ŝercoj 1*
* *Ŝercoj 2*
* *Anekdotoj pri famaj homoj*
* *Aforismoj*

### Preklady
Do slovenčiny z esperanta preložil:

* *Tempesto super Akonkagvo* od Tibora Sekelja
* *Ekspedicio Kon Tiki* od Thora Heyerdahla
* *La travivaĵoj de Guignol* (hry pre bábky od L. Moszcynského)

Bol tiež jedným z prekladateľov antológie slovenskej literatúry v esperante *Slovaka antologio* (red. Magda Šaturová-Seppová), Bratislava: SPN, 1977. Do esperanta potom preložil divadelnú hru *Mohajra plejdo* (Mohérový pléd, 1966) od Jána Kákoša.

Ďalej prekladal tiež diela Alexyho, Vajanského, Záthureckej ai. Prekladal do angličtiny, nemčiny, esperanta, chorvátčiny, maďarčiny a ruštiny.

## Referencie

## Literatúra
* 

## Pozri aj
* Esperantská literatúra 
* Slovenská literatúra 

## Externé odkazy
* Eduard Vladimír Tvarožek  na stránke *Sto rokov esperanta na Slovensku*
* Hrobové miesto na Národnom cintoríne v Martine

Kategória:Slovenskí prekladatelia
Kategória:Slovenskí esperantisti
Kategória:Slovenskí básnici
Kategória:Osobnosti z Veľkého Ďura
Kategória:Slovenskí stredoškolskí pedagógovia
Kategória:Pochovaní na Národnom cintoríne v Martine
Bratislavská pošta

**Bratislavská pošta** bol časopis, ktorý vychádzal na Slovensku začiatkom 20. storočia.

## Vydavateľské údaje
Časopis vychádzal v Bratislave spočiatku 2x mesačne, neskôr raz mesačne, potom nepravidelne
* podnázov: obrázkový, vzdelávajúci, poučný a zábavný časopis, od r. 1922 Slovenský ľudovýchovný, republikánsky a neodvislý časopis, od r. 1925 Slovenský, nestranný, necirkevný, neodvislý, ľudovýchovný, obrázkový mesačník
* zodpovedný redaktor: Jozefína Marečková
* vydavateľ: Jozefína Marečková
* tlač: Leo, Trnava, Grafia v Piešťanoch, neskôr v Prahe, Olomouci, Bežo v Trnave a i.

## Periodicita
* 1920 - ročník I. - 14 čísiel - po 8-12 strán
* 1921 - roč. II. - 8 čís. - po 8 s. 
* 1922 - roč, III. - 12 čís. - po 4-11 s.
* 1923 - roč. IV. - vyšiel ako brožúrka Duchovné prúdy necirkevné
* 1924 - roč. V. - vyšiel ako brožúrka Duchovné prúdy cirkevné
* 1925 - roč. VI. - 3 čís. - po 16 s.
* 1926 - roč. VII. - 1. čís. - po 6 s.
* 1927 - roč. VIII. - 1. čís. - po 6 s.

## Časopis v elektronickej podobe
* ''Bratislavská pošta'' - dostupné online v Digitálnej knižnici UKB

## Zdroj
* BRATISLAVSKÁ POŠTA. In: *Bibliografia slovenských a inorečových novín a časopisov z rokov 1919 - 1938*. Zost. Kipsová et al. Martin : Matica slovenská, 1968. 1074 s.

Kategória:Časopisy na Slovensku
Kategória:Mesačníky na Slovensku
Pošta
Pu

**Pu** môže byť:
* chemická značka prvku plutónium (lat. *Plutonium*), pozri plutónium
* stará čínska jednotka dĺžky (1,79 m), pozri pu (jednotka)
* staré čínske platidlo v podobe kovovej vidlice, pozri pu (platidlo)

**PU** môže byť:
* evidenčné číslo okresu Púchov na Slovensku, pozri Púchov (okres)
* bývalé evidenčné číslo okresu Pardubice v Česku, pozri okres Pardubice
* časť ISO 3166-2 kódu okresu Pukë v Albánsku (AL-PU), pozri Pukë (okres)
* skratka pre:
** Prešovskú univerzitu v Prešove, pozri Prešovská univerzita v Prešove
** Palackého univerzitu, pozri Univerzita Palackého v Olomouci
** polyuretán
** v medicíne:
*** angl. *passed urine* – močil, pozri močenie
*** angl. *peptic ulcer* – peptický vred, peptický vred
*** lat. *per urethram* – uretrou (močovou rúrou), pozri močová rúra
* značka skúšky odolnosti elektrických predmetov proti dažďu

## Pozri aj
* Medvedík Pú
* právny úkon (skratka: PÚ)

## Referencie
Joaquim Chissano

**Joaquim Alberto Chissano** (* 22. október 1939) je mozambický politik a druhý prezident Mozambiku v rokoch 1986 až 2005.

Narodil sa v dedine Malehice v provincii Gaza. Ako prvý domorodec absolvoval lýceum v Mapute, štúdium medicíny na Lisabonskej univerzite nedokončil a odišiel do Tanzánie, kde sa zapojil do aktivít hnutia FRELIMO. Po vyhlásení mozambickej nezávislosti v roku 1975 zastával úrad ministra zahraničia a v roku 1986, keď prvý prezident krajiny Samora Machel zahynul pri leteckom nešťastí, stal sa jeho nástupcom. V roku 1992 uzavrel dohodu, ktorá ukončila občiansku vojnu a nastolila pluralitnú demokraciu, v roku 1994 vyhral prvé slobodné voľby a roku 1995 vyjednal vstup Mozambiku do Commonwealthu. Druhýkrát bol zvolený v roku 1999, o tretie obdobie sa už neuchádzal a prezidentskú kandidatúru za FRELIMO prenechal Armandovi Guebuzovi, ktorý voľby vyhral a stal sa jeho nástupcom. 

V rokoch 2003-2004 vykonával funkciu predsedu Africkej únie. V roku 2007 ho Organizácia Spojených národov vymenovala za osobitného vyslanca pre uzavretie prímeria medzi ugandskou vládou a Božou armádou odporu. Dostal tiež cenu nadácie Mo Ibrahima za zásluhy o rozvoj demokracie v Afrike.

V roku 2014 adresoval africkým štátnikom otvorený list, v ktorom ich vyzval k rešpektovaniu ľudských menšín vrátane práv sexuálnych menšín.

Praktizuje meditácie podľa učenia Maharišiho.
 
## Referencie


## Iné projekty

## Externé odkazy
* Nadácia Joaquima Chissana 

## Zdroj

Kategória:Prezidenti Mozambiku
Kategória:Ministri zahraničných vecí Mozambiku
Kategória:Predsedovia Africkej únie
Baltika

náhľad|Mapa kontinentu
**Baltika** je prehistorický kontinent zahŕňajúci zhruba dnešné územia severnej a východnej Európy. 

Objavila sa pred 750 miliónmi rokov pri rozpade superkontinentu Rodinia. Vtedy sa nachádzala na južnej pologuli. Súčasťou dočasného superkontinentu Pannotia sa stala pri južnom póle asi pred 600 miliónmi rokov. Potom sa vydala na sever. Pred 450 miliónmi rokov ju pri obratníku Kozorožca dohnala Avalónia, mikrokontinent odštiepený z Gondwany, a spoločne sa zrazili s Laurentiou a vytvorili Laurentobaltiku – Eurameriku. Táto kolízia kontinentálnych dosiek spôsobila kaledónske vrásnenie. Baltika ako samostatný kontinent potom prestala existovať a bola postupne súčasťou Eurameriky, Pangey, Laurázie a Eurázie (resp. Európy). V rámci týchto kontinentov sa tiež dostala do svojej dnešnej polohy na severnej pologuli.

## Externé odkazy

* palaeos.com: Baltica 

## Zdroj

Kategória:Litogeografia
Kategória:Kontinenty
Tanker

vpravo|náhľad|Tanker ''Flanders Loyalty''
náhľad|Supertanker ''AbQaiq''
náhľad|Tanker ''Leonis'' v suchom doku
**Tanker** (iné názvy: **tankové plavidlo**, **tanková loď**, **cisternová loď**; staršie: **nádržová loď**; z ) je nákladná loď s vlastným pohonom (parným alebo motorovým), špeciálne skonštruovaná na prepravu tekutých nákladov a plynov, konkrétne surovej ropy, tzv. čistých nákladov (benzín, motorová nafta, petrolej, ľahké vykurovacie oleje), chemikálií (alkoholy, kyseliny, lúhy, melasy, víno, šťavy), skvapalneného plynu alebo zemného plynu.

Tankery patria medzi najrozšírenejšie a najväčšie lode svetového obchodného loďstva. Loď patriaca do skupiny tankerov s najväčšou tonážou sa neformálne označuje ako **supertanker** (v súčasnosti ide o skupiny VLCC a ULCC, ktoré majú tonáž nad 160 000 DWT – pozri kapitolu Klasifikácia).

Za prvý tanker býva označovaná loď *Glückauf* postavená v roku 1886. Pred tým boli kvapaliny prevážané v sudoch na bežných nákladných lodiach. Neskôr boli pre tieto účely zriadené na lodiach špeciálne valcové nádrže.

V roku 2005 vo výstavbe tankerov dominovala Ázia, vyše 70 % z nich postavila Južná Kórea, Japonsko a Čína.

## Konštrukcia
Nákladné priestory tankera sú oddelené pozdĺžnymi a priečnymi prepážkami na plynotesné nádrže (tanky) s expanznými a odvzdušňovacími šachtami a trubicami zakončenými poistnými uzávermi. Nádrže na prepravu stlačených plynov sú konštrukčne riešené ako samostatné veľkoobjemové zásobníky, vložené do lodného telesa. Novšie tankery sú konštruované tak, aby mali tiež samostatné dno i boky mimo obšívku (t. j. vonkajšie obloženie) lode, aby sa v prípade havárie obmedzil (príp. úplne znemožnil) únik nákladu. Palubu lode pretínajú lávkové prechody (angl. *catwalk*). Strojovne sú obvykle umiestnené na korme a ubytovacie priestory v kormovej nadstavbe.

## Klasifikácia
V roku 1954 spoločnosť Shell zaviedla s podporou London Tanker Broker’s Panel (LTBP) stupnicu *average freight rate assessment* (AFRA). Tá pôvodne delila tankery podľa veľkostí do skupín *General purpose* (do 25 000 DWT), *Medium range* (od 25 000 do 45 000 DWT) a *Large range* (nad 45 000 DWT). S nástupom väčších konštrukcií tankerov bola v 70. rokoch doplnená skupinami s vyššou tonážou.

*Product tankers* alebo *product carriers* („produktové tankery“ resp. vo voľnom preklade „tankery na hotové produkty“) sú skonštruované na prepravu hotových ropných produktov (benzín, motorová nafta, petrolej atď.). Spravidla majú väčšie množstvo tankov, ktoré umožňuje prepravu viacerých druhov produktov na jednu plavbu.

## Referencie

## Použitá literatúra
* 
* 
* 
* 
* 
* 
* 
* 
* 
* 
* 

## Iné projekty

## Externé odkazy
* . Archivovaná verzia prostredníctvom Internet Archive Wayback Machine. – Slovník (anglických) termínov súvisiacich s tankermi od americkej spoločnosti Enercon Group.

## Referencie


Kategória:Obchodné lode
Šerm

thumb|upright=0.5|Švajčiarsky dlhý meč, asi koniec 15. storočia
**Šerm** je technika boja mečom proti jednému alebo viacerým protivníkom, ktorí majú tiež meč a alebo inú zbraň pri pešom či jazdnom súboji.

## História a súčasnosť
História šermu začína už v staroveku, v priebehu storočí prešla postupným technologickým pokrokom. Šerm sa vyvíjal v rôznych krajinách inak a vypracovalo sa niekoľko rôznorodých techník. Medzi najväčších hýbateľov šermu na svete patrí na prvom mieste Európa a následne Japonsko, Čína a ďalšie krajiny, kde sa v boji používali meče. 

Z pôvodného boja sa postupne vypracovali aj moderné športové disciplíny. Z európskeho štýlu boja vznikol športový šerm, nazývaný len všeobecným slovom šerm. V Japonsku to je predovšetkým iaidó, ktoré zahŕňa rôzne druhy japonského šermu, a ďalej kendó, ktoré je japonským bojovým umením s mečom a zároveň športovo bojovou disciplínou. Hlavne v Japonsku sa potom pôvodný boj s mečom transformoval do rôznych bojových umení. Z európskej techniky šermu sa najviac presadzuje práve športový šerm, ktorý je primárne športovou disciplínou. Okrem toho rôzne spolky udržujú tradíciu šermu v podobe historického šermu či športovo bojové disciplíny, ktorá majú skratku HMB a organizujú sa v nich majstrovstvách sveta pod skratkou Botn (*Battle of the Nations*). K ďalším formám šermu modernej doby patrí boj s dreveným mečom väčšinou vo fantasy prostredí – tzv. drevárne.

## Pozri aj
* meč
* športový šerm
* bojové umenie
* Iaidó

## Iné projekty

## Externé odkazy
* Fédération internationale d'Escrime - Medzinárodná šermiarska federácia (FIE)
* Living history - české forum aj o historickom šerme

## Zdroj
Iaia z Kyziku

[náhľad|Iaia, [Miniatúra (maliarstvo)|miniatúra z knihy *De Claris mulieribus* od Giovanniho Boccaccia, 15. stor.]]
**Iaia**  () bola grécka maliarka v 1. storočí pred Kr.   
 
Iaia, grécka maliarka z Kyziku, podľa rímskeho spisovateľa Plínia tvorila najmä v Ríme a v Neapole počas rokov mladosti rímskeho vzdelanca M. Varona (narodeného v roku 116 pred Kr.), teda približne na konci 2. a v 1. polovici 1. stor. pred Kr. Okrem maľovania obrazov na vybielené tabule (boli zavesené na stenách v súkromných domoch alebo vo verejných budovách.) zhotovovala aj umelecké rytiny (obrazy) na slonovine.
 
Maľovala hlavne portréty žien, medzi ktorými vynikal jej veľký obraz znázorňujúci starú neapolskú ženu, alebo autoportrét realizovaný pred zrkadlom. Hovorilo sa, že zarábala viac ako jej mužskí konkurenti (Sopolis a Dionysios), lebo maľovala rýchlejšie a lepšie ako oni.
  
Predpokladá sa, že jej meno nebolo správne zaznamenané, mohla sa volať aj Lala, Laia alebo Maia, čo sa ale nedá dokázať z dôvodu nedostatku iných písomných zdrojov.
 
## Referencie a bibliografia

 
Kategória:Maliari starovekého Grécka
AKK

**AKK** môže byť:

* nemecká politička, pozri Annegret Krampová-Karrenbauerová
* ISO 639-3 kód Akkadčiny, pozri Akkadčina
* fínska motoršportová organizácia, pozri AKK-Motorsport
* psia rasa, pozri Alaskan klee kai
* IATA kód letiska Akhiok, pozri Letisko Akhiok
Norwegian Air UK

[náhľad|[Boeing 787 Dreamliner Norwegian Air UK]]

**Norwegian Air UK Ltd** je dcérska spoločnosť Norwegian Air Shuttle založená v novembri 2015.

Prevádzkuje Boeing 737-800 a Boeing 787-9 s pravidelným servisom z letisko Londýn-Gatwick do Európy, Ázie, Severnej Ameriky a Južnej Ameriky. Sídlo spoločnosti sa nachádza na adrese *First Point*, v blízkosti letiska Gatwick.

## Flotila

## Referencie

## Iné projekty

## Externé odkazy
* Oficiálna stránka

## Zdroj

Kategória:Letecké spoločnosti Spojeného kráľovstva
Kategória:2015
Prima SK

**Prima SK** je slovenská lokalizácia českej televízie Prima. Vlastní ju spoločnosť FTV Prima. Televízia spustila svoje vysielanie 23. januára 2017 s názvom **Prima Plus**, 27. mája 2024 sa stanica premenovala na Prima SK.

Sledovanosť sa pohybuje na úrovni 0,81,1%. Televízia má za cieľ trhový podiel 2%. Vysielanie zo začiatku tvorili len vlastné relácie Primy, momentálne však hľadá na trhu nové akvizície, ktoré by mohla vysielať. Vysiela 1720 hodín denne.

Momentálne je program Prima SK skladaný z programov ako sú napr.: Áno, šéfe, Show Jana Krausa, Nikto neni dokonalý, Prestreté, Zoo, Sestričky atď.

## Referencie

Kategória:Televízne stanice na Slovensku
Kategória:Prima TV
Pistón (sochár)

náhľad|Bronzová socha sediaceho Herma, Národné archeologické múzeum v Neapole 
**Pistón** (*Pistón*) bol grécky sochár z 3. storočia pred K.
 
Pistón, grécky sochár (bronziar) neznámeho pôvodu, bol činný na začiatku 3. stor. pred Kr. Podľa rímskeho spisovateľa Plínia bol zamestnancom sochárskeho majstra Teisikrata zo Sikyónu (žiaka Lysippovho syna Euthykrata zo slávnej sikyónskej sochárskej školy). Medzi jeho najslávnejšie diela patrili sochy Area a Herma, ktoré za rímskych čias umiestnili do rímskeho chrámu Concordia. Zhotovil aj sochy Lysidémovho syna Lysifana a jeho matky Sóstraty, z ktorých sa zachoval mramorový podstavec z jeho signatúrou, datovaný do začiatku tretieho storočia pred Kr. (tento podstavec bol opätovne použitý v rímskom období pre sochy L. Valeria Catullu a jeho matky Terentie Hispully.)

Niektorí znalci (napr. nemecký archeológ Maximilian Mayer) mu pripisujú autorstvo originálov sôch Area Ludovisi (dnes v rímskom Národnom múzeu v Termách) a sediaceho Herma z Villa dei Papiri (vila papyrusov) z Herculanea, vystavenej v Národnom archeologickom múzeu v Neapole (inventárne číslo NM 5625). Spolupráca s Teisikratom však bezpečne nepreukazuje, že patril k Lysippovej sochárskej škole (jeho umelecký štýl nie je známy), preto zaradenie tejto sochy medzi jeho diela nie je celkom opodstatnené (avšak ani vylúčené).
     
## Referencie a bibliografia

 
Kategória:Sochári starovekého Grécka
Euthykrates

**Euthykrates** (*Euthykratés*) môže byť:

* grécky sochár v 4. stor. pred Kr., pozri Euthykrates zo Sikyónu
* grécky politik v službách macedónskeho kráľa Filipa II., pozri Euthykrates z Olynthu
* grécky sochár v 3. stor. pred Kr., pozri Euthykrates (sochár)
Druhá šlezvická vojna

**Druhá šlezvická vojna** alebo **nemecko-dánska vojna** (, ) bolo vojenské stretnutie Pruska a Rakúska ako členov Nemeckého spolku s Dánskom o Šlezvicko. 

Vojna vypukla v dôsledku dánskeho pokusu včleniť Šlezvicko, člena Nemeckého spolku, do dánskeho unitárneho štátu. Snaha Pruska o získanie Holštajnska od Rakúska viedla k Prusko-rakúskej vojne.Vojna sa oficiálne začala dňa 1. februára roku 1864 pruským vpádom do Šlezvicka a skončila 30. októbra toho istého roku Viedenskou mierovou zmluvou. Podľa jej podmienok bolo sporné územie postúpené Prusku a Rakúsku. 

## Referencie


## Literatúra
* Hálek, Jan. Prusko, Rakúsko a Šlezvicko-Holštajnsko otázka. *Historický obzor*, 2002, 13 (7/8), s. 169-175. ISSN 1210-6097.

## Zdroj

Kategória:Vojny Dánska
Kategória:Vojny Rakúskeho cisárstva
Kategória:Vojny Pruska
Kategória:1864
Kategória:Vojny 19. storočia
Kováčstvo

**Kováčstvo** môže byť:
*kováčske remeslo
*kováčska dielňa, pozri pod dielňa a kováčske remeslo
*výroba a predaj úžitkových a umeleckých predmetov z kovu
*kováčsky (učebný) odbor

## Zdroje
*kováčstvo. In: Krátky slovník slovenského jazyka
*kováčstvo. In: Slovník súčasného slovenského jazyka
Veľká Javorina (vrch v Čergove)

**Veľká Javorina** () je druhý najvyšší vrch v pohorí Čergov, krajinnom celku Východných Beskýd. Leží nad obcou Kríže, približne  juhozápadne od Bardejova. Na južných svahoch leží Súkromná prírodná rezervácia Vlčia. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v Prešovskom kraji, na hranici okresov Bardejov a Sabinov a zasahuje katastrálne územia obcí Kríže a Olejníkov. Najbližšími sídlami sú severne situované Kríže a Livov, západne sa nachádza Olejníkov a Červená Voda a východne Fričkovce a Hertník. 

## Opis
Veľká Javorina leží v hlavnom hrebeni, medzi Čergovom () a Soliskom (). Severne sa nachádza Hromadský vrch (), Panteliš () a Žobrák (), východne Bukový vrch () a Čergov, južne Ostrý kameň () a Lysá () a západne Škaredé (), Hrašovík () a Solisko (). Severné časti hrebeňa odvodňuje do rieky Topľa potok Slatvinec a jeho prítok Javorový potok, južné Ľutinka a západné jej prítok Tokáreň do rieky Torysa. Vrcholom vedie značený hrebeňový turistický chodník. 

### Prírodná rezervácia Vlčia
Na južných svahoch v najvyšších partiách masívu leží Súkromná prírodná rezervácia Vlčia, ktorú od roku 1998 vlastní Lesoochranárske zoskupenie VLK. Od pôvodného majiteľa ho za 3,2 milióna korún kúpila aj vďaka zbierke *Kúp si svoj strom*, do ktorej sa symbolickou kúpou stromu zapojili občania 18 krajín. V roku 2002 stál jeden strom 1000 korún.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Čergova, no tiež Busov, Vihorlatské, Slanské a Volovské vrchy, Čiernu horu, Bachureň, Branisko, Levočské vrchy, nezriedka aj Kráľovu hoľu a vrcholy Vysokých Tatier.

## Prístup
* po  modrej turistickej značke:
** od západu z Minčola cez Solisko a sedlo Lysina
** od východu z Osikova cez Čergov
* po  zelenej turistickej značke cez sedlo Lysina:
** od severu z obce Kríže
** od západu z Olejníkova cez rázcestie Tokárne

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Vrchy v okrese Sabinov
Kategória:Kríže (okres Bardejov)
Kategória:Olejníkov
Texas Instruments

náhľad|Sídlo Texas Instruments
**Texas Instruments** (skratka **TI**) () je americká firma zaoberajúca sa výrobou integrovaných obvodov a počítačovej techniky.

Bola založená v roku 1941, keď štyria priatelia zakúpili firmu *Geophysical Service Incorporated*. Podnik premenovali na súčasný názov v roku 1951. V roku 1958 vynašiel Jack Kilby počas práce pre TI integrovaný obvod.

TI vyrobila v roku 1954 prvý tranzistorový rozhlasový prijímač, v šesťdesiatych rokoch prvé obvody TTL, v roku 1967 ručnú kalkulačku, v roku 1971 prvý jednočipový mikropočítač, v roku 1973 získala prvý patent na mikroprocesor, jej rodina logických obvodov 7400 sa stala dodnes platným priemyselným štandardom. TI bola tiež medzi prvými firmami, ktoré začali vyrábať digitálne signálové procesory. Od roku 1965 vyrábala pre americké ozbrojené sily protirádiolokačné riadené strely AGM-45 Shrike.

V roku 2011 kúpila TI spoločnosť National Semiconductor za 6,5 ​​mld. dolárov.

V roku 2017 mala spoločnosť výnosy na úrovni 14,96 miliardy dolárov.

## Referencie


## Iné projekty

## Externé odkazy
* Oficiálna stránka

## Zdroj

Kategória:Podniky v USA
Kategória:Výrobcovia mikroprocesorov
Kategória:Výrobcovia počítačových súčiastok
Kategória:Výrobcovia polovodičov
Prievidza (album)

***Prievidza*** je debutový štúdiový album slovenskej punkovej kapely Karpina. V roku 2006 ho vydalo hudobné vydavateľstvo Monitor EMI.

## Zoznam skladieb

## Referencie

Kategória:Debutové albumy
Kategória:Hudobné albumy z 2006
Kategória:Albumy skupiny Karpina
Bethesda (Maryland)

**Bethesda** je mesto (oficiálne iba census-designated place) na východe USA v štáte Maryland v okrese Montgomery (*Montgomery County*). Je severozápadným predmestím Washingtonu, hlavného mesta USA. Rovnako ako Washington D.C. leží pozdĺž rieky Potomac. Bethesda je obľúbeným miestom na bývanie, v roku 2010 tu žilo 60 858 obyvateľov, v roku 2013 63 374 a v roku 2020 68 056.

Sídli tu *National Institute of Health* (Národný inštitút zdravia), medzinárodná organizácia na výmenu mládeže *Youth for Understanding* (YfU), niekoľko významných firiem (napr. Lockheed Martin) a veľkých luxusných hotelov. 

## Osobnosti mesta
* Richard Schiff (* 1955), herec
* Daniel Stern (* 1957), herec, režisér a komik
* Richey Reneberg (* 1965), bývalý tenista
* Mike Tyson (* 1966), bývalý boxer
*Sean Murray (* 1977), austrálsko-americký herec
* Katie Ledecky (* 1997), plavkyňa

## Referencie


## Iné projekty

## Externé odkazy
* Greater Bethesda-Chevy Chase Chamber of Commerce 
* Bethesda Urban Partnership
*  Walter Reed National Military Medical Center 
* National Institutes of Health

## Zdroj


Kategória:Mestá v Marylande
Bethesda

**Bethesda** môže byť:
* stanica metra vo Washingtone D.C. v USA, pozri Bethesda (stanica metra)
*sídlo vo viacerých štátoch:
** Bethesda (Wales)
** Bethesda (Maryland)
** Bethesda (Ohio)
** Bethesda (Tennessee)

## Pozri aj
*Bethesda Softworks (americká spoločnosť)
Domobrana (časopis)

***Domobrana*** bol slovenský časopis, tlačový orgán Únie slovenských kombatantov (ÚSK), radikálnej ľudáckej exilovej organizácie. Od konca roku 1953 do roku 1957 vychádzal v Toronte v Kanade, následne v Spojených štátoch, kde ju vydávali ešte v roku 1965. Bol vydávaný v dvojmesačnej peridicite, pôvodne  cyklostylom, neskôr tlačou.

ÚSK bola založená Štefanom Haššíkom ako organizácia združujúca bývalých príslušníkov Slovenskej armády a Hlinkovej gardy, čo sa odrazilo aj na radikálne ľudáckej profilácii časopisu. Ten už samotným názvom nadväzoval na týždenník *[[Domobrana (noviny)|Domobrana]]*, ktorý vydával slovenský Úrad propagandy od 4. novembra 1944 do 24. februára 1945. Kontinuita spočívala tiež v ideovej i personálnej oblasti, keďže redaktorom exilovej *Domobrany* bol Ján Doránsky, ktorý bol ako pracovník Ministerstva národnej obrany zodpovedným redaktorom vojnovej *Domobrany*. Prispievateľmi do časopisu boli o. i. Š. Haššík, Jozef Parčan a Michal Zibrín. *Domobrana* sa vyznačovala tým, že *„útočila na všetkých politických exulantov, ktorí nezdieľali jej názory a metódy“*.

## Referencie

Kategória:Časopisy v slovenskom jazyku
Domobrana (noviny)

***Domobrana*** boli slovenské noviny, tlačový orgán brannej moci vojnovej Slovenskej republiky, ktorý vychádzal v réžii Úradu propagandy od 4. novembra 1944 do 24. februára 1945 (spolu vyšlo 15 čísel). Zodpovedným redaktorom bol stotník Ján Doránsky, v redakcii pôsobil napr. nadporučík Eduard Pyšný.

V povojnovom období naň ideovo i personálne nadviazal dvojmesačník *[[Domobrana (časopis)|Domobrana]]* (1953asi 1965) radikálnej ľudáckej exilovej Únie slovenských kombatantov.

## Referencie

Kategória:Tlač v Slovenskej republike 1939 – 1945
Kategória:Dvojtýždenníky na Slovensku
Únia slovenských kombatantov

**Únia slovenských kombatantov** bola radikálna ľudácka exilová organizácia, ktorú založil bývalý minister národnej obrany vojnovej Slovenskej republiky (SR) Štefan Haššík 15. septembra 1945 v Kirchbergu v Rakúsku ako *„vojenskú organizáciu pre všetkých občanov od 18 do 60 rokov“*. Združovala bývalých príslušníkov Slovenskej armády a Hlinkovej gardy, ktorí sa mali pripravovať na zaujatie najvyšších funkcií v obnovenej Slovenskej armáde v prípade obnovy SR a ich návratu na Slovensko.

Organizácia mala výrazne protičeskú a protikomunistickú orientáciu. Jej činnosť bola len formálna, keďže na Západe nenašla podporu. Vydávala dvojmesačník *[[Domobrana (časopis)|Domobrana]]* (1953asi 1965), v ktorom *„útočila na všetkých politických exulantov, ktorí nezdieľali jej názory a metódy“*.

## Referencie

Kategória:Organizácie založené v 1945
Kategória:Ľudácky exil
Sarah Vaughanová

**Sarah Vaughanová** (; * 27. marec 1924, Newark, New Jersey, USA† 3. apríl 1990, Los Angeles, Kalifornia) bola americká džezová speváčka. Spolupracovala napríklad s Billy Eckstineom.

Hudobný kritik Scott Yanow ju nazval „jedným z najúžasnejších hlasov 20. storočia“. Bola držiteľkou Emmy a štyroch Grammy, vrátane *Lifetime Achievement Award*. 

## Referencie


## Iné projekty

## Externé odkazy
* 
* Profile 
* Sarah Vaughan performs "Perdido" on Rhythm and Blues Revue in 1955

## Zdroj

Kategória:Speváčky USA
Kategória:Džezové speváčky
Kategória:Držitelia ceny Emmy
Kategória:Držitelia ceny Grammy
Kategória:Osobnosti na poštových známkach USA
Kategória:Osobnosti z Newarku (New Jersey)
Milícia

**Milícia** môže byť:
* ozbrojená zložka brannej moci štátu určená na ochranu teritória štátu
* druh pozemných síl, ktorý sa vytvára (resp. nasadzuje) v čase brannej pohotovosti štátu na výkon širokej škály činností (ochrana dôležitých priestorov a objektov, ochrana verejného poriadku atď.) na teritóriu spravidla mimo pôsobenia poľných síl, pozri domobrana
* historicky:
** v Sovietskom zväze a niektorých štátoch východného bloku: orgány vnútornej bezpečnosti, (civilná) polícia, pozri milícia (východný blok)
** druh ozbrojených bezpečnostných orgánov revolučných národných výborov, ktoré vznikali na povstaleckom území počas Slovenského národného povstania (aj neskôr na oslobodenom území Slovenska), pozri milícia (1944 – 1945)

## Pozri aj
* Ľudové milície
* miličná armáda
* ozbrojené sily

## Referencie
Scénografia

**Scénografia** je v dramatických umeniach „výtvarné a architektonické stvárnenie priestoru, v ktorom sa odohráva dramatická akcia“.

Scénografia existovala už v antickom divadle (scénické maľby pre Aischylosove hry či spis Vitruvia). V stredoveku sa scénografia od antickej odlišovala v tom, že divadlo nemalo stále miesto a teda ani architektonicky uzavreté javiskoodohrávalo sa na námestiach. Renesancia priniesla samostatnú divadelnú architektúru, ktorá umožňovala náročnejšie predstavenia. Začali vznikať kulisy, najprv podľa antického vzoru iba tri druhy: pre tragédie, komédie a pre satirické predstavenia. Ďalšie zmeny umožnilo teláriové javisko, ktoré nasledovalo antické periakty. Barok k scénografii pridal priestorovú hĺbku.

Vzhľadom na svoj materiálny charakter je scénografia divadla v stredoveku, renesancii a období baroka.

## Referencie

## Iné projekty

Kategória:Divadlo
Galleria Borghese

**Galleria Borghese** je súkromná galéria umenia v talianskom hlavnom meste Rím. V galérii sa nachádzajú diela významných autorov ako boli Leonardo da Vinci, Gian Lorenzo Bernini, Caravaggio, Lorenzo Lotto, Raffael, Peter Paul Rubens, alebo Tizian.

## Dejiny
Umeleckú zbierku galérie založil kardinál Scipione Caffarelli-Borghese v rokoch 1605 až 1633, mecenáš a vášnivý zberateľ umenia. Zamestnával mnoho vo svojej dobe významných umelcov, najmä Caravaggia a Berniniho. Týchto umelcov kardinál veľmi obdivoval.

V napoleonskej dobe mnoho výnimočných diel putovalo do parížskeho Louvru. Aj dnes si zbierka zachováva charakteristické črty vynikajúcej súkromnej galérie a odráža vycibrený vkus jej zakladateľa. Vystavené exponáty, ktoré z veľkej časti zakúpil zakladateľ pred štyrmi storočiami, sú dodnes rozmiestnené v barokových sálach bývalej kardinálske rezidencie.

## Galéria

Súbor:Leda and the Swan 1505-1510.jpg|Leonardo da Vinci: *Leda s labuťou* (1505-1510)
Súbor:Raffael 004.jpg|Raffael: *Sňatie z kríža* (1507)
Súbor:Lorenzo Lotto 032.jpg|Lorenzo Lotto: *Svätý rozhovor* (1508)
Súbor:Correggio 008.jpg|Coreggio: *Danae* (1531-1532)
Súbor:Boy with a Basket of Fruit by Caravaggio.jpg|Caravaggio: *Chlapec s košíkom ovocia* (1593)
Súbor:Sick young Bacchus by Caravaggio.jpg|Caravaggio: *Nemocný Bakchus* (1593)
Súbor:Peter Paul Rubens - The Deposition (Galleria Borghese.jpg|Peter Paul Rubens: *Kladenie do hrobu* (1602)
Súbor:Madonna and Child with St. Anne-Caravaggio (c. 1605-6).jpg|Caravaggio: *[[Madona s hadom]]* (1605-1606)
Súbor:Saint Jerome Writing-Caravaggio (1605-6).jpg|Caravaggio: *Svätý Hieroným* (1605-1606)
Súbor:Pope Paul V.jpg|Caravaggio: *Pápež Pavol V.* (1605-1606)
Súbor:Michelangelo Caravaggio 018.jpg|Caravaggio: *Dávid s hlavou Goliáša* (1609-1610)
Súbor:Susanna and the Elders (1610), Artemisia Gentileschi.jpg|Artemisia Gentileschi: *Zuzana a starší* (1610)
Súbor:Bernini-goat with infants.JPG|Gian Lorenzo Bernini: *Koza Amalthea kojí Jupitera a Fauna* (1615)
Súbor:Apollo and Daphne (Bernini).jpg|Gian Lorenzo Bernini: *Apollo a Dafne* (1622-1625)


## Referencie


## Iné projekty

## Externé odkazy
Oficiálna stránka 

## Zdroj

Kategória:Galérie v Taliansku
Kategória:Kultúra v Ríme
Kategória:Stavby v Ríme
Fórum (námestie)

[náhľad|Pozostatky fóra v [Pompeje|Pompejach (2013)]]
[náhľad|Pôdorys fóra v Pompejach (plán archeológa [August Mau|Augusta Maua, druhá polovica 19. storočia)]]
**Fórum** () bolo námestie v rímskych mestách, jadro a stredisko spoločenského, politického a hospodárskeho života.

Fórum bolo podobné starogréckej agore. Pôvodne malo nepravidelný tvar, usporiadanie okolitých budov bolo neorganizované, neskôr nadobudlo pravidelné tvary. Od polovice 1. storočia bolo obvyklé jednotné plánovanie celého komplexu. Fórum malo spravidla obdĺžnikový tvar, bolo dláždené a obklopené verejnými budovami. Často sa na ňom nachádzalo kolonádové stĺporadie (*porticus*). Fóra bývali umiestnené na križovatke *via cardo* a *via decumana*, ale existujú aj excentricky lokalizované fóra. V Galii a v častiach Germánie a Dalmácie sa vyvinulo tzv. galské fórum, ktoré bolo otvoreným obdĺžnikom, najmenej na dvoch stranách obklopeným kolonádami s obchodmi a úradmi a na jednom konci bazilikou.

Príklad, ktoré vytvorilo Forum Romanum, nasledovali aj iné mestá v provinciách. Pôvodná obchodná funkcia sa neskôr vytráca.

Vo väčšine miest (resp. v menších mestách) bolo fórum centrálnym prvkom, hlavným námestím, ktoré plnilo úlohu zhromaždiska, trhoviska a politického centra. Väčšie mestá mali viacero fór, vrátane fór pre konkrétne účely, napr. *forum olitorium* (zeleninový trh), *forum boarium* (dobytčí trh), *forum piscarium* (rybí trh), *forum cuppedinis* (trh s delikatesami), hoci tieto typy fór sa reálne podobali viac trhovisku (*macellum*), s ktorým sa čiastočne prekrývali. Typický príklad fóra je v Pompejách.

## Referencie

## Iné projekty

Kategória:Architektúra v starovekom Ríme
Maurice Quentin de La Tour

**Maurice Quentin de La Tour** (* 5. október 1704, Saint-Quentin, Francúzsko†  17. február 1788, tamže) bol francúzsky rokokový maliar, ktorý sa venoval portrétom. Medzi jeho najslávnejších portrétovaných patril Voltaire, Ľudovít XV. a Madame de Pompadour.

Narodil  sa v Saint-Quentin v Pikardii ako syn hudobníka, ktorý zásadne nesúhlasil so synovým rozhodnutím stať sa maliarom. Vo veku pätnástich rokov sa La Tour rozhodol vydať do Paríža, kde začal študovať u flámskeho maliara Jacquesa Spoedeho. V roku 1724 navštívil Reims, v roku 1725 Anglicko a v roku 1727 sa vrátil do Paríža, kde sa rozhodol, že začne maľovať s pastelmi. 

V roku 1737 začal vystavovať prvú skvelú sériu portrétov, obsahujúcu asi 150 diel, ktorá okúzľovala návštevníkov *Parížskeho salónu* nasledujúcich 36 rokov. Vo svojich portrétoch dokázal nielen neobyčajne spojiť čaro vyobrazenej postavy a zároveň výrazné pozadie, ale preslávil aj svojim dokonalým zachytávaním jemných výrazov v ľudských tvárach, čo dávalo ich portrétom neuveriteľnú živosť.

V roku 1746 bol prijatý na Academii Royale a o 5 rokov neskôr (v roku 1751) bol povýšený na čestného člena rady. V roku 1750 bol menovaný dvorným portrétistom kráľa, kde pôsobil až do roku 1773, kedy ho postihlo nervové zrútenie. O niečo neskôr založil umeleckú školu. Pôsobil tiež ako filantrop, ale s obmedzenou aktivitou, ktorú musel po nervovom zrútení dodržiavať. 

Vo veku 80 rokov sa znovu presťahoval do svojho rodného Saint-Quentin, kde tiež 17. februára v roku 1788 zomrel.

## Galéria

Súbor:Maurice-Quentin de La Tour, Portrait of Gabriel Bernard de Rieux (1741).jpg|*Gabriel Bernard de Rieux* (1739-1741]
File:Emilie_Chatelet_portrait_by_Latour.jpg|*Émilie du Châtelet*
Súbor:MariaLeszczynska04.jpg|*Mária Leszczyńská* (1748)
Súbor:Louis15-1.jpg|vľavo|náhľad|*Ľudovít XV.* (1748)
Súbor:Maurice Quentin de La Tour 002.jpg|*Maurice Quentin de la Tour* (ca. 1750-1760)
File:Maurice Quentin de La Tour - Portrait of Jean-Jacques Rousseau - WGA12360.jpg|*Jean-Jacques Rousseau* (1753)
File:Jean d'Alembert.jpeg|*Jean d'Alembert* (1753)
Súbor:Maurice Quentin de La Tour - Madame de Pompadour dans son cabinet de travail.jpg|*Madame de Pompadour* (1755)
Súbor:Isabelle de Charrière - Quentin de La Tour.jpg|*Isabelle de Charrière* (1771)
File:D'après Maurice Quentin de La Tour, François-Marie Arouet, dit Voltaire (château de Versailles).jpg|*Voltaire*


## Referencie


## Iné projekty

## Externé odkazy
* Neil Jeffares: ''Pastels & pastellist'' 
* Quentin de La Tour dans la base joconde
* Maurice Quentin de La Tour dans Artcyclopedia
* Philippe Sollers: ''Maurice Quentin de La Tour, l’auteur qui rit''

## Zdroj

Kategória:Francúzski maliari
Kategória:Rokokoví maliari
Kategória:Francúzski portrétni maliari
Kategória:Osobnosti na francúzskych bankovkách
Kategória:Dvorní maliari
Miličná armáda

[náhľad|Príslušníci [Švajčiarska armáda|Švajčiarskej armády počas cvičenia (maľba Josepha Clemensa Kaufmanna, 1896).]]
**Miličná armáda** je termín označujúci ozbrojené sily založené na **miličnom** resp. **teritoriálno-miličnom systéme** výstavby a použitia ozbrojených síl, pri ktorom platí, že ozbrojené sily v čase mieru majú minimálne personálne obsadenie (pozostávajúce zo stáleho velenia a zabezpečovacích útvarov), základný výcvik jednotlivcov sa uskutočňuje formou niekoľkomesačných kurzov a ďalšia príprava príslušníkov a jednotiek ozbrojených síl prebieha formou nevojenskej prípravy a krátkych vojenských cvičení (kurzov) účelovo zameraných podľa predurčenia príslušníkov a jednotiek ozbrojených síl. Jednotlivci plniaci vojenskú službu sú po krátkom základnom výcviku prepustení domov (pričom výstroj a osobnú zbraň často dostávajú natrvalo domov) a na ďalšej vojenskej príprave sa zúčastňujú bez prerušenia zamestnania, prevažne v rámci tzv. teritoriálnych jednotiek. Doplňovanie, výcvik a mobilizácia miličnej armády sa totiž obvykle uskutočňuje u územne najbližších útvarov (z čoho je odvodený názov teritoriálno-miličný systém).

Jediným príkladom súčasnej miličnej armády je Švajčiarska armáda.

## Pozri aj
* profesionálna armáda (dobrovoľnícka armáda)
* profesionalizovaná armáda

## Referencie

Kategória:Vojsko
Miličný systém

**Miličný systém** môže byť:
* špecifická forma výstavby a použitia ozbrojených síl, pozri miličná armáda
* špecifikum politického systému Švajčiarska spočívajúce v tom, že väčšina politikov popri svojej politickej funkcii vykonáva iné zamestnanie, tzn. nie je kariérnym (profesionálnym) politikom (nem. *Milizsystem*, franc. *Système de milice*, tal. *Sistema di milizia*), pozri miličný systém (politika)

## Referencie
Malá slovenská encyklopédia

***Malá slovenská encyklopédia*** je jednozväzková všeobecná encyklopédia zostavená a redakčne spracovaná kolektívom pracovníkov Encyklopedického ústavu Slovenskej akadémie vied (EÚ SAV) pod vedením Anny Procikovej. Encyklopédiu publikoval EÚ SAV s vydavateľstvom Goldpress Publishers v Bratislave v roku 1993, pričom uzávierka textov bola 31. mája 1993. Na jej tvorbe sa podieľalo vyše 200 autorov a konzultantov. Encyklopédia obsahuje vyše 40&nbsp;000 stručných hesiel. Pri niektorých heslách sú tabuľky (napr. periodická tabuľka, tabuľky so základnými informáciami o štátoch ap.), avšak žiadne obrázky.

## Ohlasy
Odborník na technickú terminológiu Ján Stoffa v recenzii v časopise *[[Kultúra slova (časopis)|Kultúra slova]]* (1994) zhodnotil terminologickú a jazykovú úroveň encyklopédie ako nadpriemerne vysokú. Za závažnú systémovú chybu pokladá to, že v mnohých prípadoch sa *„do heslára *[...]* dostali pojmy podradené pojmu, ktorý v heslári chýba a ktorý sa navyše používa pri definovaní príslušných podradených pojmov“* (napr. borovička, cherry brandy, koňak, slivovica a whisky sú v samostatných heslách definované ako druh destilátu, heslo destilát ale chýba). Stoffa tiež encyklopédii vytkol, že pri niektorých heslách používa nevhodné synonymá (napr. pri hesle teplota topenia je to synonymum bod topenia, kým synonymum teplota tavenia v heslári chýba), v textoch niektorých hesiel uvádza termíny, ktoré sa už nemajú používať (napr. termoset namiesto správneho reaktoplast) alebo sú nesprávne (napr. hromozvod namiesto správneho bleskozvod), v niektorých prípadoch ako synonymá uvádza termíny, ktoré majú odlišný obsah (napr. dielektrikum a izolant, pričom namiesto izolantu mal byť použitý presnejší termín elektrický izolant) a upozornil na niektoré ďalšie jazykové a systémové nedostatky, zároveň však konštatoval, že *„sa týkajú iba veľmi malej časti celkového počtu termínov“* a *„hodnotu diela podstatne neovplyvňujú“*.

## Pozri aj
* *[[Encyclopaedia Beliana]]* (1999súčasnosť)
* zoznam slovenských tlačených encyklopédií

## Referencie

Kategória:Slovenské encyklopédie
Kategória:Knihy z 1993
Kategória:Publikácie Slovenskej akadémie vied
Ivo Sanader

**Ivo Sanader** (* 8. jún 1953, Split) je chorvátsky politik, predstaviteľ strany Chorvátske demokratické spoločenstvo. V rokoch 2003-2009 bol premiérom Chorvátska.  Bol doposiaľ najdlhšie slúžiacim chorvátskym premiérom od získania samostatnosti a je tiež jediným chorvátskym premiérom novej doby, ktorý bol vo funkcii vo viac ako jednom volebnom období. Je však tiež prvým chorvátskym premiérom, ktorý skončil vo väzení.

## Životopis
Vyštudoval porovnávaciu literatúru a románske jazyky na Univerzite v Innsbrucku. V Rakúsku pracoval aj ako novinár. Štúdium ukončil roku 1982. 

V Rakúsku zostal, začal tu pracovať v marketingovom oddelení cestovnej kancelárie Dalmacijaturist, ako nakladateľský redaktor v nakladateľstve Logos a od roku 1988 ako šéfredaktor chorvátskeho exilového časopisu *mogućnosti*. Po politických zmenách v Juhoslávii na konci 80. rokov založil v Rakúsku pobočku *Chorvátskeho demokratického spoločenstva* Franjo Tuđmana. Tuđman ho v Rakúsku navštívil a prehovoril ho k návratu do vlasti. Tu najprv pracoval v chorvátskom Národnom divadle v Splite, aby bol krátko na to, v roku 1992, menovaný ministrom vedy v kabinete Hrvoja Šarinića. Potom pracoval ako námestník ministra zahraničných vecí a vedúci kancelárie prezidenta Tuđmana. Po Tuđmanovej smrti bol v roku 2000 zvolený za predsedu Chorvátskeho demokratického spoločenstva a tento post držal až do roku 2009. Stranu priviedol k dvom volebným víťazstvom, v roku 2003 a znovu v roku 2007. Po oboch víťazstvách zostavil vládny kabinet. K jeho hlavným úspechom patrilo podpísanie asociačnej dohody s Európskou úniou, ktorá bola predpokladom budúceho vstupu Chorvátska do únie, hoci sa tomuto vstupu snažilo brániť Slovinsko. Takisto priviedol svoju krajinu do NATO.

V roku 2009 pomerne prekvapivo rezignoval na post premiéra i šéfa strany. Aj keď ohlásil úplný koniec v politike, špekulovalo sa, že si tak uvoľňuje ruky pre kandidatúru v prezidentských voľbách roku 2010. 
V tom roku sa skutočne rozhodol do politiky vrátiť, avšak čoskoro musel čeliť veľkým problémom, keď začal byť vyšetrovaný kvôli korupčnému škandálu. Utiekol z Chorvátska, ale bol zadržaný v Rakúsku, vrátený do rodnej krajiny a v roku 2012 odsúdený najprv na 10 rokov, v ďalšej kauze potom na 9 rokov väzenia. Podľa obžaloby v prvom procese prijal úplatky od rakúskej banky Hypo Alpe Adria Group a od maďarskej ropnej spoločnosti MOL. Podľa žalobcu druhého procesu vyžadoval Sanader a ďalší politici Chorvátskeho demokratického spoločenstva od firiem "dary", ktoré boli inkasované cez agentúru firmy Media, ktorej firmy platili za fiktívne, prípadne predražené služby . Sanader a spol mali takto získať 9 miliárd eur. Do väzenia nastúpil, avšak v roku 2015 bol kľúčový rozsudok zrušený Ústavným súdom kvôli procesným chybám a proces sa bude opakovať. Vo väzení však zostal kvôli platnému rozsudku v kauze firmy Media.

## Referencie


## Iné projekty

## Zdroj

Kategória:Predsedovia vlády Chorvátska
Kategória:Chorvátski politici
Kategória:Osobnosti zo Splitu
Eva Tomkuliaková

**Eva Tomkuliaková** (*1982, Trstená) je slovenská poetka.

## Životopis
Vyštudovala dramaturgiu a scenáristiku na Filmovej a televíznej fakulte VŠMU. Pracuje ako manažérka pre šírenie slovenskej literatúry v zahraničí v Literárnom informačnom centre v Bratislave.

## Tvorba
Debutovala výrazne rodovo orientovanou konceptuálnou zbierkou básní *Sie forma* (2014, Drewo a srd). Jej druhá kniha poézie *Cudzie slová* vyšla v roku 2018.

## Ocenenia
Básne 2012 - finalistka

## Dielo
*2014 - *Sie forma*
*2018 - *Cudzie slová*

## Externé odkazy
*Eva Tomkuliaková na stránkach vydavateľstva Drewo a srd 

Kategória:Slovenskí básnici
Európska cesta 34

**Európska cesta E34** *(E34)* je verejná medzinárodná komunikácia 1. triedy. Začína v belgickom Zeebrugge a končí v nemeckom Bad Oeynhausene. Celá trasa meria 489 kilometrov.

## Trasa
*  Belgicko
** Zeebruge – Beveren – Antverpy – Turnhout
*  Holandsko
** Arcen a Velden – Venlo
*  Nemecko
** Duisburg – Oberhausen – Recklinghausen – Dortmund – Bielefeld – Bad Oeynhausen

## Galéria

E34 België.png|Trasa E34 v Belgicku
E34Nederland.png|Trasa E34 v Holandsku
A2ost.jpg|E34 ako nemecká diaľnica A2
SnelwegE34TunnelZelzate.JPG|E34 v Belgicku
E34(Hulst).jpg|E34 v Belgicku
Kamener-Kreuz.jpg|E34 neďaleko Dortmundu
Knooppunt Zaarderheiken Venlo.jpg|E34 v Holandsku


## Referencie

## Pozri aj
* Európska cesta

## Iné projekty

## Zdroj
* 

34
Kategória:Cestná infraštruktúra v Nemecku
Kategória:Cestná infraštruktúra v Holandsku
Kategória:Cestná infraštruktúra v Belgicku